వాలెంతినా తెరిష్కోవా
వాలెంతినా తెరిష్కోవా రష్యాకు మరియు పూర్వపు సోవియట్ యూనియన్ కు చెందిన వ్యోమగామి. ఆమె మార్చి 6, 1937 న జన్మించింది. ఈమె అంతరిక్షంలోకి వెళ్ళిన మొదటి మహిళగా చరిత్రలో ప్రసిద్ధికెక్కింది. ఆమె జూన్ 16,1963 న అంతరిక్షంలోకి వెళ్ళుటకు ప్రయోగించిన వోస్కోట్-6 అనే అంతరిక్ష నౌకకు పైలెట్ గా నాలుగు వందలమంది దరఖాస్తుదారులలో ఒకరిగా ఎంపికైనది. అంతరిక్ష సంస్థ లోకి అడుగు పెట్టిన తెరిస్కోవా సోవియట్ వాయుసేనా దళంలో మొదటి సారిగా గౌరవప్రథమైన హోదాలో ఉండెడిది. ఆమె అంతరిక్షంలోనికి వెళ్ళిన మొదటి మహిళా పైలట్ గా ప్రసిద్ధి చెందింది. ఆమె మూడు రోజుల అంతరిక్ష యాత్రలో అనేక స్వీయ పరీక్షలను నిర్వహించుకొని ఆమె స్త్రీల శరీరంలో గల మార్పులకు సంబంధించిన సమాచారాన్ని సేకరించింది.
కృతి పరేఖ్
కృతి పరేఖ్ (జననం 1984) భారతదేశంలోని మొదటి టెస్ట్‌ట్యూబ్ బేబీ గా జన్మించింది. సైన్స్ సృష్టించిన ఇంద్రజాలికురాలు. 1984 లో లండన్ లో డాక్టర్ పాట్రిక్ స్టెప్టో(ప్రపంచంలో తొలి టెస్ట్ ట్యూబ్ బేబీని సృష్టించిన వారు) పర్యవేక్షణలో జన్మించిన తొలిభారతీయురాలు. ఇంద్రజాలంలో సైన్స్ ను ప్రదర్శించిన బాలమేధావి. ఐదేళ్ళ వయసులో వీధిలో ఒక వ్యక్తి ప్రదర్శిస్తున్న గారడీ విద్య ఈమెను ఆకర్షించింది. ఆ తరువాత అతడి వద్ద పట్టుబట్టి కొన్ని చిట్కాలు తెలుసుకొని సొంతంగా సాధన చేశారు. సైన్స్ పుస్తకాల అధ్యయనం చేసారు. ఈమె ప్రస్తుతం కార్పొరేట్స్ కు మోటివేషనల్ స్పీకరుగా పనిచేయుచున్నారు.